Centenars de veïnes i veïns gaudeixen dels balls i la música del Grup de Danses l'Olivar
10/09/2003 14:36:00

# Centenars de veïnes i veïns gaudeixen dels balls i la música del Grup de Danses l'Olivar

*   10/09/2003 14:36:00
*   [Imprimir](#)
*   Compartir
*    https://www.alaquas.org/documento.asp?id\_do=8780

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8780%2F0&title=Ajuntament%20d%27Alaqu%C3%A0s.%20Premsa.Centenars%20de%20ve%C3%AFnes%20i%20ve%C3%AFns%20gaudeixen%20dels%20balls%20i%20la%20m%C3%BAsica%20del%20Grup%20de%20Danses%20l%27Olivar)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8780/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8780/8780_Form_4.jpg)](https://www.alaquas.org/ficheros/documentos/2003/2/8780/8780_Form_10.jpg "<a href='https://www.alaquas.org/ficheros/documentos/2003/2/8780/8780_Form_10.jpg' target=_blank><i class='fa fa-external-link' aria-hidden='true'></i>.Centenars de veïnes i veïns gaudeixen dels balls i la música del Grup de Danses l'Olivar</a>")

L'acte es va celebrar el passat divendres 5 de setembre en la Plaça d'Espanya de la ciutat

El passat divendres dia 5 de setembre va tindre lloc a la Plaça d'Espanya de la ciutat una representació de balls i música del Grup de Danses de l'Olivar, entre les quals va destacar la Jota d'Alaquàs.

El Grup de Danses van ballar un total de catorze peces, entre les quals va destacar la Jota d'Alaquàs, una peça que, creada pel Grup de Danses de l'Olivar, amb música de Fernando Cantó i coreografia de Ferran Roig, pretén ésser un signe més de la identitat alaquasera.

La resta de peces interpretades han estat arreplegades de comarques d'arreu de tota la Comunitat Valenciana, especialment de les comarques de l'Horta, la Ribera i la Costera. Així, entre les danses van destacar les valencianes de Torrent, el fandango d'Aiora, la jota de Llíria, la jota i el fandango de Xodos, el bolero de Castelló i les seguidilles "arromangades". En l'acte va actuar també el grup infantil que va interpretar la jota de Benigànim i el Tedero.

Cal destacar que el Grup de Danses de l'Olivar va crear-se en octubre de 1996 per iniciativa d'un grup de veïnes i veïns de la localitat als qui els agradaven els balls i la música tradicional valenciana. Des d'aleshores, aquest grup de danses s'ha anat consolidant fins a convertir-se en tot un referent cultural a Alaquàs. En l'actualitat formen part de l'històrica entitat de la UMA (Unió Musical d'Alaquàs).